काठमाडौँ : फेशन संसार डट कमको आयोजनामा राष्ट्रिय नाचघरमा सम्पन्न भएको ग्रान्ड फिनालेमा टप मोडल २०१७ को उपाधि पुरुस्वतम मलिक र सबिना भण्डारीले जितेका छन्।
अरु प्रतिस्पर्धी भन्दा फरक,ब्युटीफ़ुल ह्यान्डसम र बौद्धिक रुपमा अब्बल साबित गर्दै पुरुस्वतम मलिक र सबिना भण्डारीले उक्त ताज पहिरहन सफल भएका हुन्।
त्यस्तै टप मोडल २०१७ मा पुरुषतर्फ फर्स्ट रनरअप विकल्प शर्मा र सेकेन्ड रनरअप गणेश चन्द र महिलातर्फ फर्स्ट रनरअप रन्जिता भट्टराई र सेकेन्ड रनरअप संगीता थापा भए।
टप मोडल २०१७ सौन्दर्य प्रतियोगिताको कोरियोग्राफर अज्जु मन्सुरले गरेका थिए। डाइरेक्टर सुरेक्षा भट्टराईका अनुसार सौन्दर्य प्रतियोगीताले नेपाली युवा युवतीहरु बीच व्यक्तित्व विकास र आफूसंग भएको प्रतिभा प्रस्फुटन गरि समाजमा एक प्रकारको सकारात्मक सन्देश दिन सक्ने छन्। कार्यक्रमको संचालन आश्विनी झा तथा सन्नी निधिले गरेका थिए।